2004R0878 — LV — 22.12.2006 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B ►M1 KOMISIJAS REGULA (EK) Nr. 878/2004 2004. gada 29. aprīļa ar ko nosaka pārejas posma pasākumus saskaņā ar Eiropas Parlamenta un Padomes Regulu (EK) Nr. 1774/2002 attiecībā uz dažiem dzīvnieku blakusproduktiem, kuri klasificēti kā 1. un 2. kategorijas materiāli. ◄ (Dokuments attiecas uz EEZ) (OV L 162, 30.4.2004, p.62)

Grozīta ar:









▼B

►M1 KOMISIJAS REGULA (EK) Nr. 878/2004

2004. gada 29. aprīļa

ar ko nosaka pārejas posma pasākumus saskaņā ar Eiropas Parlamenta un Padomes Regulu (EK) Nr. 1774/2002 attiecībā uz dažiem dzīvnieku blakusproduktiem, kuri klasificēti kā 1. un 2. kategorijas materiāli. ◄

(Dokuments attiecas uz EEZ)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam ( 1 ), jo īpaši tās 4. panta 4. punktu, 5. panta 4. punktu, 16. panta 3. punktu un 32. panta 1. punktu, tā kā: (1) Saskaņā ar Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai ( 2 ), specifiskā riska materiāli, kas paredzēti pārtikai, barībai vai mēslošanas līdzekļiem, nedrīkst tikt ievesti Kopienā. (2) 1. kategorijas materiāli, kas var saturēt specifiskā riska materiālu, tomēr var tikt ievesti Kopienā vai izvesti no tās atbilstoši noteikumiem, kas paredzēti Regulā (EK) Nr. 1774/2002 vai kas jāparedz saskaņā ar tās 33. panta 2. punktā minēto procedūru. (3) Komisijas 2003. gada 12. maija Regula (EK) Nr. 812/2003 par pārejas pasākumiem saskaņā ar Eiropas Parlamenta un Padomes Regulu (EK) Nr. 1774/2002 attiecībā uz dažu no trešām valstīm ievestu produktu importu un tranzītu ( 3 ) līdz 2004. gada 30. aprīlim paredz pagaidu atbrīvojumu no ievešanas aizlieguma attiecībā uz dažiem dzīvnieku blakusproduktiem no trešām valstīm, kas minētas Regulā (EK) Nr. 1774/2002. (4) Daži tirgus dalībnieki un tirdzniecības partneri pauduši bažas par aizliegumu attiecībā uz dzīvnieku blakusproduktiem, kas paredzēti tehniskām vajadzībām un kas ir ārpus barības vai pārtikas ķēdes. (5) Komisija pieprasījusi zinātniskus ieteikumus par kvantitatīvu pastāvošā govju sūkļveida encefalopātijas riska novērtējumu, kāds tas ir sagaidāms tuvā nākotnē attiecībā uz dažādiem no liellopiem iegūtiem produktiem, piemēram, želatīnu un kausētiem taukiem. Ir paredzēts arī turpmāk lūgt konkrētus ieteikumus. (6) Līdz minēto ieteikumu saņemšanai ir lietderīgi paredzēt pārejas posma pasākumus, kas atļauj turpmāku laišanu tirgū, izvešanu, ievešanu un tranzītu attiecībā uz dažiem produktiem, kas klasificēti kā 1. un 2. kategorijas materiāli saskaņā ar Regulu (EK) Nr. 1774/2002 un kas paredzēti vienīgi tehniskām vajadzībām. (7) Tādējādi pārejas posma pasākumi jāpieņem, lai atļautu dažu precīzi definētu 1. un 2. kategorijas materiālu izmantošanu tehniskām vajadzībām. Uz šādu tehniskiem mērķiem paredzētu materiālu konkrēto izmantošanu jāattiecina stingri izplatīšanas un kontroles pasākumi, kas turpmāk samazinātu noplūdes risku pārtikas un barības ķēdēs un neparedzētas izmantošanas risku citos tādos tehniskos produktos kā mēslošanas līdzekļos un augsnes uzlabotājos, kosmētiskajos līdzekļos, zālēs un medicīnas ierīcēs. (8) Ja nevar novērst 1. un 2. kategorijas dzīvnieku blakusproduktu izmantošanu zāļu ražošanā, kompetentās iestādes, pamatojoties uz katra atsevišķā gadījuma riska novērtējumu, kas izdarīts atbilstoši attiecīgajiem Kopienas tiesību aktiem, var atkāpties no regulas noteikumiem. (9) Attiecībā uz to dzīvnieku blakusproduktu laišanu tirgū un izvešanu, kas paredzēti tehniskām vajadzībām un kas ražoti Kopienā, Regulā (EK) Nr. 1774/2002 paredzētajiem noteikumiem jābūt kopumā pietiekamiem, un tiem jāpapildina noteikumi attiecībā uz savākšanu un transportēšanu, lai nodrošinātu precīzu izplatīšanu, identifikāciju un izvirzītos kontroles mērķus; attiecībā uz izvešanas vai pārvadājamiem sūtījumiem jāievieš papildu sertifikācijas un izplatīšanas prasības. (10) Dalībvalstīm jāievieš papildu pārbaudes pasākumi, kas vajadzīgi šīs regulas ieviešanai un, jo īpaši, lai novērstu noplūdes risku, un tālab tām jāsadarbojas; tām atbilstīgi jāinformē Komisija un citas dalībvalstis un jāveic visi nepieciešamie pasākumi saistībā ar attiecīgajiem Kopienas tiesību aktiem, ja noteikumi netiek ievēroti. (11) Lai novērstu tirdzniecības pārtraukšanu, ir lietderīgi paredzēt pietiekamu laika posmu, lai turpinātu to ievesto dzīvnieku blakusproduktu pieņemšanu, kurus atgādā uz robežkontroles punktiem pēc 2004. gada 1. maija, un kuriem līdzi var būt veco paraugu veselības sertifikāti. (12) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, tā kā: IR PIEŅĒMUSI ŠO REGULU.







▼M1

1. pants

Darbības joma

1. Šī regula attiecas uz šādiem dzīvnieku blakusproduktiem, ko klasificē kā 1. un 2. kategorijas materiālus saskaņā ar Regulu (EK) Nr. 1774/2002 un kas paredzēti vienīgi tehniskām vajadzībām:

a) ādām, kas iegūtas no dzīvniekiem, kuri ir apstrādāti ar vielām, kas aizliegtas atbilstoši Padomes Direktīvai 96/22/EK ( 4 );

b) kausētiem taukiem, kas iegūti no 1. kategorijas materiāliem, kuri ražoti, izmantojot 1. metodi, kas minēta Regulas (EK) Nr. 1774/2002 V pielikuma III nodaļā, un gadījumā, ja kausēti tauki no atgremotājdzīvniekiem ir attīrīti tā, ka maksimālais nešķīstošo piemaisījumu saturs nepārsniedz 0,15 % no svara, un uz iegūtiem tauku derivatīviem, kas atbilst vismaz standartiem, kuri minēti Regulas (EK) Nr. 1774/2002 VI pielikuma III nodaļā;

c) atgremotāju zarnām (ar vai bez satura); kā arī

d) kaulu un kaula produktiem, kas satur mugurkaulāju un galvaskausus, un liellopu ragus, kas atdalīti no galvaskausa, izmantojot metodi, ar kuru galvaskausa dobums paliek neskarts.

Tomēr šī regula neattiecas uz dzīvnieku blakusproduktiem, kas iegūti no dzīvniekiem, kas minēti Regulas (EK) Nr. 1774/2002 4. panta 1. punkta a) apakšpunkta i) un ii) daļā.

2. Šī regula attiecas uz šādiem dzīvnieku blakusproduktiem, ko klasificē kā 1. un 2. kategorijas materiālus saskaņā ar Regulas (EK) Nr. 1774/2002 5. panta 1. punkta g) apakšpunktu un kas paredzēti tādu dzīvnieku barošanai, kuri nav lauksaimniecības dzīvnieki, lauksaimniecības kažokzvēru barošanai vai tehniskām vajadzībām, ieskaitot zivju ēsmas:

a) sauszemes bezmugurkaulniekiem, izņemot sugas, kas ir patogēnas dzīvniekiem vai cilvēkiem, ieskaitot visas to pārejas formas, piemēram, kāpurus;

b) ūdens dzīvniekiem, izņemot jūras zīdītājus, ja tie nav radušies no akvakultūras;

c) akvakultūras dzīvniekiem, kas īpaši audzēti ar mērķi tos izmantot par zivju ēsmu, ar noteikumu, ka ēsmu neizmanto akvakultūrā bez iepriekšējas apstrādes;

d) dzīvniekiem, kas pieder pie grauzēju un zaķveidīgo kārtām, ieskaitot tos, ko tur kā lauksaimniecības dzīvniekus dzīvnieku izcelsmes produktu ražošanai; kā arī

e) produktiem, kas iegūti vai ražoti no a) līdz d) apakšpunktā minētajiem dzīvniekiem, piemēram, zivju ikriem, bet neieskaitot miltus, kas iegūti no d) apakšpunktā minētajiem dzīvniekiem.

▼M1

1.a pants

Atkāpe attiecībā uz tirdzniecības pavadzīmēm un veselības sertifikātiem

Atkāpjoties no Regulas (EK) Nr. 1774/2002 II pielikuma III nodaļas 1. punkta, dzīvnieku blakusproduktus, kas minēti šīs regulas 1. panta 2. punktā, mazumtirgotāji var piegādāt galīgajiem lietotājiem, kas nav uzņēmumi, bez pavadzīmes transportēšanas laikā vai veselības sertifikāta, ja tas noteikts Regulā (EK) Nr. 1774/2002.

▼B

2. pants

Atkāpe attiecībā uz dzīvnieku blakusproduktu laišanu tirgū un izvešanu

Atkāpjoties no Regulas (EK) Nr. 1774/2002, dalībvalstis var atļaut to dzīvnieku blakusproduktu laišanu tirgū un izvešanu, kas minēti šīs regulas 1. pantā (“dzīvnieku blakusprodukti”).

Tomēr atkāpe, kas paredzēta pirmajā daļā, neattiecas uz šīs regulas ►M1 1. panta 1. punkta c) un d) apakšpunktu ◄ minēto dzīvnieku blakusproduktu izvešanu.

3. pants

Atkāpe attiecībā uz dzīvnieku blakusproduktu ievešanu un tranzītu

Atkāpjoties no Regulas (EK) Nr. 1774/2002 29. panta 1. punkta, dalībvalstis var atļaut minēto dzīvnieku blakusproduktu ievešanu un tranzītu.

Ievestajiem dzīvnieku blakusproduktiem vajadzīgs arī marķējums, kas ir līdzīgs tam, kurš minēts šīs regulas ►M1 5. panta attiecīgi 1. vai 2. punktu ◄ .

4. pants

Nosacījumi dzīvnieku blakusproduktu laišanai tirgū, izvešanai un ievešanai

1. Dzīvnieku blakusproduktu laišanu tirgū vai izvešanu veic tā, lai nerodas risks dzīvnieku un sabiedrības veselībai un videi.

2. Uz dzīvnieku blakusproduktu ievešanu attiecina veselības sertifikācijas prasības atbilstoši valsts tiesību aktiem.

▼M1

Attiecībā uz 1. panta 1. punktā minētajiem dzīvnieku blakusproduktiem importētos sūtījumus un tranzīta sūtījumus veic atbilstoši Padomes Direktīvas 97/78/EK ( 5 ) 8. panta 4. punktā noteiktajai uzraudzības procedūrai.

5. pants

Prasības marķējumam, piegādei, uzskaitei un apstrādei

1. Papildus identifikācijas prasībām, kas noteiktas Regulas (EK) Nr. 1774/2002 II pielikuma I nodaļā, visiem šīs regulas 1. panta 1. punktā minētajiem dzīvnieku blakusproduktu iepakojumiem ir marķējums “AIZLIEGTS IZMANTOT PĀRTIKĀ, BARĪBĀ, MĒSLOJUMĀ, KOSMĒTIKĀ, ZĀLĒS UN MEDICĪNISKĀS IERĪCĒS”.

Bet gadījumā, ja dzīvnieku blakusprodukti paredzēti izmantošanai zālēm atbilstīgi Kopienas tiesību aktiem, lieto citu marķējumu, kurā norādīts “PAREDZĒTS TIKAI ZĀLĒM”.

2. Visiem 1. panta 2. punktā minētajiem dzīvnieku blakusproduktu iepakojumiem ir marķējums “NAV PAREDZĒTS CILVĒKU PĀRTIKAI”, izņemot, ja tos nosūta pārdošanai gatavos iepakojumos, norādot, ka saturs paredzēts tikai lolojumdzīvnieku barošanai vai izmantošanai par zivju ēsmu.

3. Šīs regulas 1. pantā minētos dzīvnieku blakusproduktus piegādā tehniskajiem uzņēmumiem, kas paredzēti šādu materiālu izmantošanai un kuri ir apstiprināti atbilstīgi Regulas (EK) Nr. 1774/2002 18. panta 1. punktam.

Dzīvnieku blakusproduktus, kas minēti 1. panta 2. punktā var piegādāt arī:

a) starpuzņēmumam, kas apstiprināts atbilstīgi Regulas (EK) Nr. 1774/2002 10. panta 1. punktam;

b) uzglabāšanas uzņēmumam, kas apstiprināts atbilstīgi Regulas (EK) Nr. 1774/2002 11. panta 1. punktam;

c) lolojumdzīvnieku barības ražošanas uzņēmumam, kas apstiprināts atbilstīgi Regulas (EK) Nr. 1774/2002 18. panta 1. punktam;

d) saimniecībai vai uzņēmumam, kurā tur dzīvniekus, atbilstīgi Regulas (EK) Nr. 1774/2002 23. panta 2. punkta c) apakšpunkta prasībām;

e) attiecīgi ražošanas vietā vai ražošanas uzņēmumam, kas ražo: i) kosmētikas līdzekļus atbilstīgi Padomes 1976. gada 27. jūlija Direktīvai 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem ( 6 ); ii) veterinārās zāles atbilstīgi Eiropas Parlamenta un Padomes 2001. gada 6. novembra Direktīvai 2001/82/EK par Kopienas kodeksu, kas attiecas uz veterinārajām zālēm ( 7 ); iii) zāles atbilstīgi Eiropas Parlamenta un Padomes 2001. gada 6. novembra Direktīvai 2001/83/EK par Kopienas kodeksu, kas attiecas uz cilvēkiem paredzētām zālēm ( 8 ); iv) medicīniskas ierīces atbilstīgi Padomes 1993. gada 14. jūnija Direktīvai 93/42/EEK par medicīniskām ierīcēm ( 9 ) vai v) in vitro diagnostikas iekārtas atbilstīgi Eiropas Parlamenta un Padomes 1998. gada 27. oktobra Direktīvai 98/79/EK par medicīniskām ierīcēm, ko lieto in vitro diagnostikā ( 10 ); vai

f) tieši mazumtirdzniecībai, ja dzīvnieku blakusprodukti tiek: i) nosūtīti pārdošanai gatavā iepakojumā ar marķējumu, kurā skaidri norādīts, ka saturs paredzēts tikai: — lolojumdzīvnieku barošanai; vai zivju ēsmai; ii) apstrādājot pietiekami izžāvēti, lai iznīcinātu patogēnos organismus, ieskaitot salmonella, vai iii) dzīvnieku blakusproduktu gadījumā, kas minēti 1. panta 2. punkta b), c) un attiecībā uz grauzējiem, arī d) apakšpunktā, dziļi sasaldēti.

Neskarot Komisijas 2003. gada 12. maija Regulu (EK) Nr. 811/2003, ar ko īsteno Eiropas Parlamenta un Padomes Regulu (EK) Nr. 1774/2002 attiecībā uz aizliegumu vienas sugas ietvaros pārstrādāt zivis, dzīvnieku blakusproduktu apglabāšanu un sadedzināšanu un dažiem pārejas posma pasākumiem ( 11 ), dzīvnieku blakusproduktus, kas minēti šīs regulas 1. panta 2. punkta b) apakšpunktā, var piegādāt arī izmantošanai par barību saimniecībās vai uzņēmumos, kuri tur ūdensdzīvniekus.

4. Šā panta 3. daļā minēto rūpnīcu, saimniecību vai uzņēmumu īpašnieks, lietotājs vai to pārstāvis:

a) veic uzskaiti atbilstīgi Regulas (EK) Nr. 1774/2002 9. pantam;

b) nodrošina, ka dzīvnieku blakusprodukti vajadzības gadījumā tiek apstrādāti, lai atbilstu kompetento iestāžu prasībām, kā rezultātā iegūtais materiāls nerada risku dzīvnieku vai sabiedrības veselībai;

c) piegādā vai izmanto dzīvnieku blakusproduktus tikai tiem mērķiem, ko apstiprinājusi kompetentā iestāde.

▼B

6. pants

Kontrole

1. Attiecībā uz ievestajiem sūtījumiem vai pārvadājamiem sūtījumiem kompetentā iestāde regulāri – vismaz divreiz gadā – veic dokumentācijas pārbaudes izplatīšanas ķēdē no pirmās ievešanas robežkontroles punktiem līdz apstiprinātajam pārstrādes uzņēmumam ievešanas gadījumā un izvešanas līdz robežkontroles punktam tranzīta gadījumā, lai salīdzinātu ievesto, un izmantoto dzīvnieku blakusproduktu un to dzīvnieku blakusproduktu daudzumus, no kuriem izdevies atbrīvoties, nodrošinot to, ka tiek ievērota šī regula un Regula (EK) Nr. 1774/2002.

Attiecībā uz pārvadājamajiem sūtījumiem kompetentās iestādes, kas atbildīgas par robežkontroles punktu, caur kuru ieved pirmo reizi un izved, sadarbojas tiktāl, lai nodrošinātu efektīvu izsekojamību un pārbaudes. Kompetentās iestādes arī sadarbojas, veicot uzraudzību, lai nodrošinātu to daudzumu salīdzināšanu, kas ievesti vienā dalībvalstī un izmantoti citā un kas izvesti no vienas dalībvalsts, bet ražoti citā, un ievestos un izvestos tranzīta daudzumus.

2. Attiecībā uz sūtījumiem, kas paredzēti laišanai tirgū Kopienā vai izvešanai, kompetentās iestādes veic pārbaudes, kas paredzētas Regulā (EK) Nr. 1774/2002, jo īpaši, tās 7. un 8. pantā, ar tādiem pašiem daudzumu sakritības un noteikumu ievērošanas pārbaudes mērķiem.

7. pants

Dalībvalstu sniedzamā informācija

Dalībvalstis ar Pastāvīgās pārtikas aprites un dzīvnieku veselības komitejas starpniecību nekavējoties informē Komisiju un citas dalībvalstis par:

a) 2. un 3. pantā paredzētās atkāpes piemērošanu; un

b) pārbaudes pasākumiem, kas paredzēti 6. pantā, lai nodrošinātu, ka attiecīgie dzīvnieku blakusprodukti tiek izmantoti tikai mērķiem, kuri atļauti saskaņā ar ►M1 5. panta 3. punktu ◄ .

8. pants

Pasākumi, kas jāveic, ja netiek pildīta šī regula

Jebkādu noteikumu nepildīšanas gadījumā, kompetentā iestāde nekavējoties atbilstoši rīkojas.

9. pants

Stāšanās spēkā un piemērošana

1. Šī regula stājas spēkā dienā, kad to publicē Eiropas Savienības Oficiālajā Vēstnesī.

2. To piemēro no 2004. gada 1. maija.

3. Sertifikātus, kas izstrādāti pēc parauga, kāds paredzēts Komisijas Regulā (EK) Nr. 812/2003, var izmantot līdz 2004. gada 15. jūnijam.

4. Dalībvalstis atļauj līdz 2004. gada 15. augustam ievest sūtījumus, kuri ir izvesti no trešās valsts pirms 2004. gada 15. jūnijam un ar kuriem kopā var būt sertifikāti, kas minēti 3. punktā.

Šī regula uzliek saistības kopumā un ir tieši piemērojama visās dalībvalstīs.